**REZULTATI PODUZETNIKA NA PODRUČJU URBANE AGLOMERACIJE RIJEKA U 2020. GODINI**

Odlukom Ministarstva regionalnoga razvoja i fondova Europske unije, 21. rujna 2015. godine ustrojena je Urbana aglomeracija Rijeka (UAR) koja obuhvaća 10 jedinica: **gradove** Rijeku, Kastav, Kraljevicu i Opatiju te **općine** Čavle, Klanu, Kostrenu, Lovran, Mošćeničku Dragu i Viškovo[[1]](#footnote-1). Na području obuhvaćenom Urbanom aglomeracijom Rijeka, u 2020. godini, bilo je 7.806 poduzetnika, što je povećanje za 1,5% u odnosu na 2019. godinu (7.691 poduzetnik).

|  |  |
| --- | --- |
| **Shema 1. Područje Urbane aglomeracije Rijeka** | Riječ je o poduzetnicima čije je sjedište u jednom od spomenutih gradova i općina, koji su sastavili i u Registar godišnjih financijskih izvještaja podnijeli točan i potpun godišnji financijski izvještaj za 2020. godinu.Od navedenog broja (7.806), najviše je poduzetnika spodručja grada Rijeke (5.071 ili 65,0%), a najmanji je broj poduzetnika u općini Klana (50 ili 0,6%). Kod 7.806 poduzetnika bilo je 40.934 zaposlenih, što je prosječno 5 zaposlenih po poduzetniku. |

U 2020. godini, poduzetnici čije je sjedište u jednom od gradova i općina obuhvaćenih Urbanom aglomeracijom Rijeka, ostvarili su ukupne prihode u iznosu od 25,7 milijardi kuna, što je smanjenje od 7% u odnosu na prethodnu poslovnu godinu, kao i ukupne rashode u iznosu od 25,1 milijardu kuna, što je smanjenje od 5,3% u odnosu na prethodnu poslovnu godinu.

**Tablica 1. Osnovni financijski rezultati poduzetnika na području Urbane aglomeracije Rijeka i poduzetnika Primorsko-goranske županije u 2020. godini** *(iznosi u tisućama kuna, prosječne plaće u kunama)*

| **Opis** | **Urbana aglomeracija Rijeka** | **Primorsko-goranska županija** |
| --- | --- | --- |
| **2019.**  | **2020.**  | **Indeks** | **2019.**  | **2020.**  | **Indeks** |
| Broj poduzetnika |   | 7.806 |   |   | 11.461 |   |
| Broj zaposlenih | 42.223 | 40.934 | 96,9 | 63.727 | 61.359 | 96,3 |
| Ukupni prihodi | 27.696.408 | 25.744.978 | 93,0 | 40.982.724 | 37.549.541 | 91,6 |
| Ukupni rashodi | 26.559.193 | 25.142.761 | 94,7 | 39.433.729 | 36.963.856 | 93,7 |
| Dobit prije oporezivanja | 1.853.250 | 1.811.998 | 97,8 | 2.559.520 | 2.475.667 | 96,7 |
| Gubitak prije oporezivanja | 716.036 | 1.209.781 | 169,0 | 1.010.525 | 1.889.983 | 187,0 |
| Dobit razdoblja | 294.703 | 202.426 | 68,7 | 362.594 | 249.880 | 68,9 |
| Porez na dobit | 1.556.614 | 1.580.424 | 101,5 | 2.195.257 | 2.159.237 | 98,4 |
| Gubitak razdoblja | 714.102 | 1.180.633 | 165,3 | 1.008.855 | 1.823.432 | 180,7 |
| **Konsolidirani financijski rezultat – dobit (+) ili gubitak (-) razdoblja**  | **842.512** | **399.791** | **47,5** | **1.186.402** | **335.805** | **28,3** |
| Izvoz | 5.910.934 | 5.135.766 | 86,9 | 8.352.664 | 7.131.689 | 85,4 |
| Uvoz | 3.189.323 | 3.042.134 | 95,4 | 4.871.335 | 4.543.814 | 93,3 |
| Bruto invest. samo u novu dugotr. imovinu | 718.757 | 799.151 | 111,2 | 1.975.224 | 1.505.948 | 76,2 |
| **Prosj. mjes. neto plaća po zaposlenom** | **5.699** | **5.852** | **102,7** | **5.633** | **5.730** | **101,7** |

*Izvor: Fina, Registar godišnjih financijskih izvještaja, obrada GFI-a za 2020. godinu*

U ukupnim prihodima poduzetnika Urbane aglomeracije Rijeka najveći je udio poduzetnika Rijeke (5.071), s ostvarenih 19,5 milijardi kuna ukupnih prihoda (75,6%), a slijede ih poduzetnici Kastva (470) s ostvarene 2,0 milijarde kuna ukupnih prihoda (7,7%) i poduzetnici Opatije (775) s ostvarenih 1,6 milijardi kuna ukupnih prihoda (6,3%).

**Tablica 2. Broj poduzetnika i osnovni financijski rezultati poslovanja poduzetnika u gradovima/općinama Urbane aglomeracije Rijeka u 2020. godini**  *(iznosi u tisućama kuna)*

| **Naziv grada/općine** | **Broj poduzetnika** | **Broj zaposlenih** | **Ukupni prihodi** | **Dobit razdoblja** | **Gubitak razdoblja** | **Neto dobit/gubitak** |
| --- | --- | --- | --- | --- | --- | --- |
| Kastav/grad | 470 | 2.330 | 1.994.008 | 146.966 | 78.483 | 68.483 |
| Kraljevica/grad | 106 | 496 | 194.941 | 15.650 | 2.543 | 13.107 |
| Opatija/grad | 775 | 2.901 | 1.611.289 | 86.970 | 331.458 | -244.488 |
| Rijeka/grad | 5.071 | 29.590 | 19.453.066 | 1.185.947 | 696.300 | 489.647 |
| Čavle/općina | 254 | 994 | 462.060 | 26.858 | 8.844 | 18.014 |
| Klana/općina | 50 | 605 | 295.491 | 9.716 | 8.796 | 921 |
| Kostrena/općina | 166 | 489 | 212.286 | 22.929 | 6.727 | 16.202 |
| Lovran/općina | 171 | 675 | 225.371 | 8.309 | 21.529 | -13.220 |
| Mošćenička Draga/općina | 68 | 135 | 34.560 | 3.545 | 3.771 | -225 |
| Viškovo/općina | 675 | 2.719 | 1.261.906 | 73.533 | 22.182 | 51.351 |
| **Ukupno poduzetnici UAR** | **7.806** | **40.934** | **25.744.978** | **1.580.424** | **1.180.63** | **399.791** |

*Izvor: Fina, Registar godišnjih financijskih izvještaja, obrada GFI-a za 2020. godinu*

Za usporedbu, u tablici 3. prezentirani su osnovni rezultati i brojčano stanje poduzetnika i zaposlenih kod poduzetnika u Primorsko-goranskoj županiji, Urbanoj aglomeraciji Rijeka i gradu Rijeka u 2020. godini.

**Tablica 3. Usporedba osnovnih rezultata poduzetnika na području PGŽ-a, UAR-a i grada Rijeke u 2020. godini**

*(iznosi u tisućama kuna, prosječne plaće u kunama)*

| **Naziv teritor. razine** | **Broj poduzetnika** | **Broj zaposlenih** | **Prosj. mjeseč. neto plaća** | **Ukupni** **prihodi** | **Ukupni rashodi** | **Dobit razdoblja** | **Gubitak razdoblja** | **Neto dobit** |
| --- | --- | --- | --- | --- | --- | --- | --- | --- |
| **PGŽ** | 11.461 | 61.359 | 5.633 | 37.549.541 | 36.963.856 | 2.159.237 | 1.823.432 | 335.805 |
| **UAR** | 7.806 | 40.934 | 5.699 | 25.744.978 | 25.142.761 | 1.580.424 | 1.180.633 | 399.791 |
| **Rijeka** | 5.071 | 29.590 | 5.873 | 19.453.066 | 18.804.244 | 1.185.947 | 696.300 | 489.647 |

*Izvor: Fina, Registar godišnjih financijskih izvještaja, obrada GFI-a za 2020. godinu*

Iz prezentiranih podataka vidljivo je da poduzetnici sa sjedištem u Rijeci imaju veliki udio u rezultatima poduzetnika na razini Primorsko-goranske županije i Urbane aglomeracije Rijeka. Njihov je udio u broju poduzetnika Urbane aglomeracije Rijeka 65%, u broju zaposlenih 72,3%, ukupnim prihodima 75,6%, ukupnim rashodima 74,8%, dobiti razdoblja 75%, gubitku razdoblja 59%. U 2020. godini poduzetnici Urbane aglomeracije Rijeke iskazali su pozitivan konsolidirani financijski rezultat u iznosu od 399,8 milijuna kuna,što je za 52,5% manje nego prethodne godine (842,5 milijuna kuna).

**Tablica 3. Rang lista TOP 10 poduzetnika prema DOBITI RAZDOBLJA na razini UAR-a u 2020. godini**

*(iznosi u tisućama kuna)*

|  |  |  |  |  |  |  |
| --- | --- | --- | --- | --- | --- | --- |
| **Rang** | **OIB** | **Naziv** | **Sjedište** | **Broj zaposlenih** | **Ukupni prihodi** | **Dobit razdoblja** |
| 1. | 92510683607 | PLODINE d.d. | Rijeka | 3.424 | 4.536.580 | **160.808** |
| 2. | 20950636972 | JGL d.d. | Rijeka | 525 | 609.738 | **66.106** |
| 3. | 80300395055 | JADRANSKA VRATA d.d. | Rijeka | 192 | 153.473 | **42.009** |
| 4. | 45522650856 | MONTELEKTRO d.o.o. | Kastav | 161 | 187.458 | **40.389** |
| 5. | 29522229899 | MARPLOV d.o.o. | Rijeka | 0 | 37.671 | **37.629** |
| 6. | 27531244647 | BRODOGRADILIŠTE VIKTOR LENAC d.d. | Rijeka | 395 | 305.912 | **35.199** |
| 7. | 03004159051 | ADRIA OIL d.o.o. | Kastav | 198 | 769.095 | **28.779** |
| 8. | 34159378611 | IM.TRE d.o.o. U STEČAJU | Rijeka | 0 | 28.728 | **22.831** |
| 9. | 12276445344 | ELCON GERAETEBAU d.o.o. | Rijeka | 213 | 104.569 | **19.373** |
| 10. | 06868193859 | JADRANSKI POMORSKI SERVIS d.d. | Rijeka | 86 | 73.232 | **14.368** |
| **Ukupno TOP 10 poduzetnika Urbane aglomeracije Rijeka** | **5.194** | **6.806.457** | **467.491** |
| **Ukupno poduzetnici Urbane aglomeracije Rijeka** | **42.726** | **25.744.978** | **1.580.424** |
| **Udio TOP 10 u ukupnim rezultatima poduzetnika UAR** | **12,2** | **26,4** | **29,6** |

*Izvor: Fina, Registar godišnjih financijskih izvještaja, obrada GFI-a za 2020. godinu*

**TOP 10 poduzetnika** prema dobiti razdoblja, čije je sjedište u jednom od gradova/općina UAR-a, u 2020. godini imali su 5.194 zaposlenih, što je udio od 12,2% u broju zaposlenih kod poduzetnika UAR-a, ostvarili su ukupne prihode u iznosu od 6,8 milijardi kuna (udio od 26,4% u ukupnim prihodima poduzetnika UAR-a) te dobit razdoblja u iznosu od 467,5 milijuna kuna (29,6% ukupne dobiti razdoblja poduzetnika UAR-a).

**Slika 1. Prikaz poslovanja poduzetnika društva PLODINE d.o.o. iz Rijeke -** *info.BIZ servis*



*Izvor: Financijska agencija, servis* [*info.BIZ*](https://www.fina.hr/info.biz)

U 2020. godini, poduzetnici čije je sjedište u jednom od gradova i općina obuhvaćenih Urbanom aglomeracijom Rijeka ostvarili su ukupne prihode u iznosu od 25,7 milijardi kuna (njihov udio u ukupnim prihodima poduzetnika Primorsko-goranske županije iznosi 68,6%) te dobit razdoblja u iznosu od 1,6 milijardi kuna (njihov udio u dobiti razdoblja poduzetnika Primorsko-goranske županije iznosi 73,2%).

**Grafikon 1. i 2. Udio ukupnih prihoda i dobiti razdoblja poduzetnika UAR-a u ukupnim prihodima i dobiti razdoblja poduzetnika Primorsko-goranske županije u 2020. godini**

**

*Izvor: Fina, Registar godišnjih financijskih izvještaja, obrada GFI-a za 2020. godinu*

**Prema produktivnosti** (prihodu po zaposlenom) prvi su poduzetnici sa sjedištem u Kastvu s 856 tisuća kuna, slijede poduzetnici sa sjedištem u Rijeci sa 657 tisuća kuna te poduzetnici sa sjedištem u Opatiji s 555 tisuća kuna prihoda po zaposlenom.

Za usporedbu, produktivnost poduzetnika na razini Primorsko-goranske županije iznosila je 612 tisuća kuna, a na razini RH 785 tisuća kuna prihoda po zaposlenom.

**Grafikon 3. Prihod po zaposlenom u 2020. godini na razini Urbane aglomeracije Rijeka** *(iznosi u tisućama kuna)*



*Izvor: Fina, Registar godišnjih financijskih izvještaja, obrada GFI-a za 2020. godinu*

**Prosječna mjesečna neto plaća** obračunana zaposlenima kod poduzetnika sa sjedištem na području Urbane aglomeracije Rijeka iznosila je 5.852 kune u 2020. godini, što je 2,7% više u odnosu na 2019. godinu (5.699 kuna) te 2,1% više od iznosa prosječne mjesečne neto plaće koja je u 2020. godini obračunana zaposlenima kod poduzetnika sa sjedištem u Primorsko-goranskoj županiji (5.730 kuna).

**Grafikon 4. Prosječna mjesečna neto plaća** **obračunata zaposlenima kod poduzetnika u RH, u UAR-u i kod TOP 5 gradova/općina UAR-a**

****

*Izvor: Fina, Registar godišnjih financijskih izvještaja, obrada GFI-a za 2020. godinu*

**Najviša** prosječna mjesečna neto plaća obračunana je zaposlenima kod poduzetnika sa sjedištem u Rijeci (6.089 kuna), a slijede poduzetnici Kastva (5.727 kuna), Opatije (5.720 kuna), Kraljevice (5.422 kune) i Viškova (4.911 kuna). Najniža prosječna mjesečna neto plaća obračunana je zaposlenima kod poduzetnika u općini Mošćenička Draga (3.945 kuna).

Za usporedbu, prosječna mjesečna neto plaća obračunana zaposlenima kod poduzetnika na razini RH iznosila je 5.971 kunu u 2020. godini. Iznad tog prosjeka samo su poduzetnici sa sjedištem u Rijeci (2%), dok su poduzetnici u svim ostalim gradovima i općina obuhvaćenim Urbanom aglomeracijom Rijeka zaposlenima obračunali nižu plaću od prosjeka na razini RH.

|  |  |
| --- | --- |
| [***Info.BIZ***](https://www.fina.hr/info.biz) ***servis*** *pruža uvid u informacije o uspješnosti poslovanja i financijskom položaju svih poslovnih subjekata te o poslovnoj okolini u kojoj oni djeluju. Najveća je i najažurnija baza poslovnih informacija za* ***više od 840.000 poslovnih subjekata iz više od 30 izvora.*** *Omogućuje brže, jednostavnije i sigurnije donošenje poslovnih odluka, sustavno praćenje klijenata, olakšava izradu poslovnih analiza te praćenje trendova i prepoznavanje potencijala na tržištu.****Ako ste zainteresirani i želite ugovoriti uslugu ili kupiti veći broj paketa****:* *prodaja@fina.hr****Ako trebate korisničku podršku****: 0800 0080,* *info@fina.hr* |  |

***Informacija o tome je li poslovni subjekt u blokadi ili ne****, dostupna je korištenjem usluge* [*FINA InfoBlokade*](http://www.fina.hr/Default.aspx?sec=1538) *slanjem SMS poruke na broj 81805, uz naknadu od 12,50 kuna (s PDV-om).*

1. Središnji državni portal, Ustrojena urbana aglomeracije Rijeka, preuzeto 10.ožujka 2021. <https://razvoj.gov.hr/prva-urbana-aglomeracija-u-republici-hrvatskoj-urbana-aglomeracija-rijeka/3190> [↑](#footnote-ref-1)